**Likumprojekta “Grozījumi Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā” (turpmāk-Likumprojekts) mērķis ir līdzsvarot vieglo automobiļu un kravas automobiļu ar pilnu masu līdz 3500 kg transportlīdzekļa ekspluatācijas nodokļa likmes un to aprēķināšanas kārtību, kā arī noteikt autobusu un kravas automobiļu transportlīdzekļa ekspluatācijas nodokļa aprēkināšanas kārtību atbilstoši to dzinēja izmešu līmenim.Papildus Likumprojekts paredz paredz no 2021.gada:1) indeksēt uzņēmumu vieglo transportlīdzekļu nodokļa likmes, ņemot vērā inflācijas pieauguma tempu no 2017.gada;2) noteikt atsevišķu uzņēmumu vieglo transportlīdzekļu nodokļa likmi transportlīdzekļiem, kuru motora tilpums pārsniedz 3000 kubikcentimetrus.Likumprojekts stāsies spēkā 2021. gada 1. janvārī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts atbilstoši Ministru kabineta 2020. gada 2.septembra sēdes protokollēmuma (prot. Nr.51 45.§) 2.2.9., 2.2.10. un 2.3. apakšpunktam, saskaņā ar kuru uzdots sagatavot grozījumus Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā:1. Lai no 2021.gada piemērotu jaunu transportlīdzekļa ekspluatācijas nodokļa likmju aprēķinu tiem transportlīdzekļiem, kuriem CO2 izmeši ir noteikti atbilstoši jaunajai CO2 izmešu metodei;2. Lai no 2021.gada kravas transportlīdzekļiem ar pilnu masu līdz 3,5 t (kategorija N1) noteiktu vieglo transportlīdzekļu ekspluatācijas nodokļa piemērošanas principus, kravas transportlīdzekļiem ar pilnu masu no 3,5 t līdz 12 t piemērotu likmes, ņemot vērā EURO izmešu līmeni un kravas transportlīdzekļiem ar pilnu masu virs 12 t piemērot likmes, ņemot vērā EURO izmešu līmeni un asu skaitu;Ministru kabineta 2020. gada 26. februāra rīkojuma Nr. 67 ”Par likumprojekta “Par vidēja termiņa budžeta ietvaru 2021., 2022. un 2023. gadam” un likumprojekta “Par valsts budžetu 2021. gadam” sagatavošanas grafiku” pielikuma 15. punkts.2017.gada 24.maija Ministru kabineta rīkojuma Nr.245 “Par Valsts nodokļu politikas pamatnostādnēm 2018.-2121.gadam” V sadaļas “Rīcības virziens – pārnest nodokļu slogu no darbaspēka uz īpašuma, patēriņa un vides nodokļiem” 1.10.2. apakšudevums paredz vienu reizi trijos gados pārskatīt uzņēmumu vieglo transportlīdzekļu nodokļa apmēru transportlīdzekļiem atbilstoši ekonomiskajai attīstībai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Transportlīdzekļa ekspluatācijas nodokļa maksātājs ir transportlīdzekļu un to vadītāju valsts reģistrā norādītais turētājs vai, ja turētājs nav norādīts, — transportlīdzekļa īpašnieks (valdītājs), kuram Latvijā ir reģistrēts vai tiek reģistrēts Likuma 2. pantā minētais ar nodokli apliekamais transportlīdzeklis vai kura īpašumā, turējumā vai valdījumā esošajam Likuma 2. pantā minētajam ar nodokli apliekamajam transportlīdzeklim Latvijā tiek izsniegtas tranzīta numura zīmes, vai persona, kuras deklarētā dzīvesvieta ir Latvijā un kura dalībai ceļu satiksmē izmanto ārvalstī reģistrētu M1 un N1 kategorijas automobili.2014. gada 1. janvārī Latvijā notika pāreja uz euro. Attiecīgi tika pērrēķinātas transportlīdzekļa ekspluatācijas nodokļa likmes, kas nav izteiktas veselos *euro*.Lai atvieglotu transportlīdzekļa ekspluatācijas nodokļa aprēķināšanas un atmaksāšanas procesu, ir lietderīgi pārskatīt nodokļu likmes, rezultātu noapaļojot līdz veseliem *euro*. Ievērojot minēto, Likumprojekts paredz pilnveidot transportlīdzekļa ekspluatācijas nodokļa aprēķināšanu un noapaļot nodokļa likmes motociklu, triciklu, kvadriciklu, vienass piekabju un puspiekabju, autobusu ar pilnu masu līdz 3500 kg kategorijai.Latvijā reģistrētiem vieglajiem automobiļiem transportlīdzekļu ekspluatācijas nodokļa likmi nosaka, pamatojoties uz CO2 emisijām (automobiļiem, kas pirmoreiz reģistrēti pēc 2008. gada 31. decembra), vai uz pilnu masu, motora darba tilpumu un maksimālo jaudu (automobiļiem, kas pirmoreiz reģistrēti pēc 2005. gada 1. janvāra), vai ņemot vērā tikai transportlīdzekļa pilnu masu. Savukārt Latvijā reģistrētiem kravas automobiļiem ar pilnu masu līdz 3500 kg nodokļa likmi nosaka, ņemot vērā tikai transportlīdzekļa pilnu masu. Ievērojot minēto, Likumprojekts paredz no 2021.gada līdzsvarot vieglo automobiļu transportlīdzekļa ekspluatācijas nodokļa likmes ar kravas automobiļu ar pilnu masu līdz 3500 kg nodokļa likmēm un pilnveidot nodokļa aprēķināšanas metodiku.Latvijā reģistrētiem kravas transportlīdzekļiem nodokļa likmi nosaka, ņemot vērā transportlīdzekļa pilnu masu. Lai veicinātu tīrāku kravas transportlīdzekļu reģistrēšanu Latvijā, Likumprojekts paredz:1. No 2021.gada piemērot jaunu transportlīdzekļa ekspluatācijas nodokļa likmju aprēķinu kravas transportlīdzekļiem ar pilnu masu no 3500 kg līdz 12000 kg, ņemot vērā EURO izmešu līmeni.2. No 2021.gada piemērot jaunu transportlīdzekļa ekspluatācijas nodokļa likmju aprēķinu transportlīdzekļiem ar pilnu masu virs 12000 kg, ņemot vērā EURO izmešu līmeni un asu skaitu. 3. No 2021.gada piemērot jaunu transportlīdzekļa ekspluatācijas nodokļa likmju aprēķinu seglu vilcējiem, ņemot vērā EURO izmešu līmeni un asu skaitu. No 2017. gada 1. janvāra transportlīdzekļa ekspluatācijas nodokli par tādu vieglo automobili, kurš ir aprīkots ar iekšdedzes dzinēju vai pēc savas konstrukcijas ir aprīkots ar iekšdedzes dzinēju un kā mehānisku dzinējspēku izmanto enerģiju no transportlīdzeklī glabātas elektroenerģijas vai dzinējspēka glabāšanas iekārtas (piemēram, akumulators, kondensators, spararats vai ģenerators u.c.) un kurš pirmo reizi reģistrēts pēc 2008.gada 31.decembra, maksā, piemērojot likmi atkarībā no automobiļa radītā oglekļa dioksīda (CO2) izmešu daudzuma gramos (g) uz vienu kilometru (km), kas ir aprēķināts pēc Eiropas Jaunā braukšanas cikla (New European Driving Cycle, turpmāk – NEDC) metodes.2017. gada 31. maijā Eiropas Komisija pieņēma ieteikumu Nr. 2017/948 par to degvielas patēriņa un CO2 emisijas vērtību izmantošanu, kurām veikta tipa apstiprināšana un kuras izmērītas atbilstoši jaunajai pasaulē saskaņotajai vieglo transportlīdzekļu testēšanas procedūrai (WLTP). Šāda procedūra jāveic, darot pieejamu informāciju patērētājiem, lai nodrošinātu, ka tiem pēc iespējas drīzāk ir pieejamas precīzākas CO2 vērtības, lai novērstu tirgus izkropļojumus un nodrošinātu šīs procedūras vienmērīgu un saskaņotu īstenošanu Eiropas Savienībā. 2017. gadā sākās WLTP ieviešana jauniem automobiļu modeļiem vai jaunām spēka piedziņām, un WLTP pakāpeniski aizstās agrāko testēšanas procesu – Eiropas Jauno braukšanas ciklu (New European Driving Cycle) jeb NEDC.Pārejas posmā no NEDC uz WLTP var būt norādītas vērtības pēc abām sistēmām.Ievērojot minēto, Likumprojekts paredz no 2021. gada 1. janvāra tiem transportlīdzekļiem, kam ir zināms tikai WLTP izmešu rādītājs, noteikt jaunās transportlīdzekļa ekspluatācijas nodokļa likmes atbilstoši CO2 izmešu līmenim.Transportlīdzekļa ekspluatācijas nodokļa likmes par divasu, trīsasu un vairāk asu piekabēm šobrīd piemēro atkarībā no šo piekabju asu skaita, pilnas masas un šīs piekabes velkošo kravas automobiļu pilnas masas, asu skaita un dzenošā tilta atsperojuma veida (pneimatiskais vai mehāniskais atsperojums). Likumprojekts paredz no 2021.gada pilnveidot Transportlīdzekļa ekspluatācijas nodokļa likmes piekabēm, piemērojot tās atkarībā no piekabju masas un asu skaita.Transportlīdzekļa ekspluatācijas nodokļa likmes par divasu, trīsasu un vairāk asu puspiekabēm piemēro atkarībā no šo puspiekabju asu skaita, pilnas masas un šīs puspiekabes velkošo seglu vilcēju pašmasas, asu skaita un dzenošā tilta atsperojuma veida (pneimatiskais vai mehāniskais atsperojums). Likumprojekts paredz no 2021.gada pilnveidot Transportlīdzekļa ekspluatācijas nodokļa likmes puspiekabēm, piemērojot tās atkarībā no piekabju masas un asu skaita.Uzņēmumu vieglo transportlīdzekļu nodokļa (turpmāk - UVTN) likmes ir noteiktas kā nemainīgs skaitlis, nevis izteiktas procentuālā izteiksmē, kā tas ir lielākajai daļai nodokļu. Tādējādi šāda veida nodokļa likmes paliek nemainīgas, neskatoties uz patēriņa cenu indeksa izmaiņām. Ņemot to vērā, ir nepieciešams pārskatīt UVTN likmes ik pēc noteikta laika perioda un veikt to indeksēšanu atbilstoši inflācijas apjomam.Ievērojot to, likumprojekts paredz, ka UVTN likmes tiek palielinātas, ņemot vērā patēriņa cenu indeksa izmaiņas, sākot no 2017.gada. Iepriekš UVTN likmes indeksēja, ņemot vērā Centrālās statistikas pārvaldes aprēķinātā patēriņa cenu indeksa izmaiņas 2014.gadā pret 2010.gadu un tās attiecīgi tika piemērotas, sākot ar 2016.gada 1.janvāri. Ņemot vērā to, ka šobrīd būtiski ir stiprināt rīcību klimata pārmaiņu mazināšanai, tad kā viens no pasākumiem ir mēģināt ierobežot komersantus izmantot automobiļus ar liela tilpuma motoru privātajām vajadzībām. Līdz ar to papildus iepriekšminētajām izmaiņām atsevišķi ir izdalīti transportlīdzekļi ar lielu motora tilpuma, proti, automobiļiem ar motora tilpumu, kas pārsniedz 3000 cm3, tiek noteikta jauna UVTN likme 82 euro apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Finanšu ministrija, VAS “Ceļu satiksmes drošības direkcija”, Latvijas Darba devēju konfederācija, Latvijas Tirdzniecības un rūpniecības kamera, Biedrība "Auto Asociācija". |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz transportlīdzekļu ekspluatācijas nodokļa maksātājiem un komersantiem, ārvalsts komersanta filiālēm un zemnieku saimniecībām, kuri savā īpašumā vai turējumā reģistrētu transportlīdzekli izmanto ne tikai savas saimnieciskās darbības nodrošināšanai, bet arī privātām vajadzībām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  122 559 000 |  0 |  125 817 000 | 6 319 908  | 129 556 000 |  6 319 908  | 6 319 908  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  122 559 000 |  0 |  125 817 000 | 6 319 608  |  129 556 000 | 6 319 908  | 6 319 908  |
| 1.2. valsts speciālais budžets |   |  0 |   |  0 |   |  0 |  0 |
| 1.3. pašvaldību budžets |   |  0 |   |  0 |   |  0 |  0 |
| 2. Budžeta izdevumi |   |  0 |   |  0 |   |  0 |  0 |
| 2.1. valsts pamatbudžets |   |  0 |   |  0 |   |  0 |  0 |
| 2.2. valsts speciālais budžets |   |  0 |   |  0 |   |  0 |  0 |
| 2.3. pašvaldību budžets |   |  0 |   |  0 |   |  0 |  0 |
| 3. Finansiālā ietekme |  122 559 000 | 0 |  125 817 000 | 6 319 908  |  129 556 000 | 6 319 908  | 6 319 908  |
| 3.1. valsts pamatbudžets |  122 559 000 | 0 |  125 817 000 | 6 319 908  |  129 556 000 | 6 319 908  | 6 319 908  |
| 3.2. speciālais budžets |   |  0 |   |  0 |   |  0 |  0 |
| 3.3. pašvaldību budžets |   |  0 |   |  0 |   |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 1. Kopējais prognozētais transportlīdzekļa ekspluatācijas nodokļa ieņēmumu pieaugums 2021. gadā ir 4 619 908 *euro*, 2022. gadā ir 4 619 908 *euro*, 2023. gadā ir 4 619 908 *euro* gadā.Aprēķinot fiskālo ietekmi uz valsts budžetu, nosakot transportlīdzekļa ekspluatācijas nodokļa likmes kravas transportlīdzekļiem ar pilnu masu līdz 3500 kg, no 3500 kg līdz 12000 kg, virs 12000kg; seglu vilcējiem; autobusiem ar pilnu masu virs 3500 kg, ņemti vērā šādi faktori: aktuālais attiecīgajā segmentā reģistrēto transportlīdzekļu skaits sadalījumā pēc likumā noteiktajiem kritērijiem, prognozētais attiecīgajā segmentā reģistrēto transportlīdzekļu skaits sadalījumā pēc likumprojektā noteiktajiem kritērijiem, prognozētais transportlīdzekļu skaita samazinājums/pieaugums (prognožu novirze līdz 5%) attiecībā uz transportlīdzekļu segmentu grupām. Prognozētais transportlīdzekļa ekspluatācijas nodokļa ieņēmumu pieaugums: 1. Par motocikliem, tricikliem un kvadricikliem 2021. gadā 30 000 *euro*; 2022. gadā 30 000 *euro*; 2023. gadā 30 000 *euro*;
2. Par kravas transportlīdzekļiem no 3500 kg līdz 12000 kg, kravas transportlīdzekļiem virs 12000 kg, seglu vilcējiem 2021. gadā 4 280 824 *euro*, 2022. gadā 4 280 824 *euro*, 2023. gadā 4 280 824 *euro*;
3. Par autobusiem ar pilnu masu virs 3500 kg 2021. gadā 309 084 *euro*, 2022. gadā 309 084 *euro*, 2023. gadā 309 084 *euro*;

2. Kopējais prognozētais UVTN ieņēmumu pieaugums 2021. gadā ir 1 700 000 euro, 2022. gadā ir 1 700 000 euro, 2023. gadā ir 1 700 000 euro gadā. Ietekmes uz valsts budžetu aprēķinā tika ņemtas vērā patēriņa cenu indeksa izmaiņas no 2017. gada janvāra līdz 2019. gada decembrim, kas pēc Centrālās statistikas pārvaldes mājas lapā sniegtās informācijas ir 7,0%. Aprēķinātas likmes pēc motora tilpuma ir norādītas zemāk tabulā:

|  |  |  |
| --- | --- | --- |
|   | UVTN likme, *euro* mēnesī | UVTN likme, *euro* mēnesī |
| Patreiz spēkā esoša | Ar 2021. gada 1.janvāri |
| Motora tilpums: |  |  |
| Līdz 2000 cm3 | 29 | **31** |
| No 2001 cm3 līdz 2500 cm 3 | 46 | **49** |
| No 2501 cm3 līdz 3000 cm3 | 62 | **66** |

Paaugstinot uzņēmumu vieglo transportlīdzekļu nodokļa likmes par 7,0%, un veicot likmju apaļošanu līdz veselam *euro*, kā arī piemērojot jauno UVTN likmi automobiļiem ar motora tilpumu, kas pārsniedz 3000 cm3, par pamatu ņemot 2021.gadam prognozētos UVTN ieņēmumus, 2021.gadā un turpmāk veidosies pozitīva fiskālā ietekme 1,7 milj. *euro* apmērā:1) līdz 2000 cm3 - 1,2 milj.*euro*2) no 2001 cm3 līdz 2500 cm3 – 0,1 milj.*euro*3) no 2501 cm3 līdz 3000 cm3 – 0,2 milj.*euro*4) vairāk par 3000 cm3 – 0,2 milj.*euro* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |
| **IV. Tiesību akta projekta ietekme uz spēkā esošo tiesību normu sistēmu** |
| Saistītie tiesību aktu projekti | Pēc likumprojekta pieņemšanas nepieciešams izdarīt grozījumus Ministru kabineta 2012.gada 11.decembra noteikumos Nr.858 “Transportlīdzekļa ekspluatācijas nodokļa un uzņēmumu vieglo transportlīdzekļu nodokļa maksāšanas kārtība” . |
| Atbildīgā institūcija | Satiksmes ministrija. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Nodokļu politikas attīstības virzieni ir izskatīti Nacionālās Trīspusējās sadarbības padomes 2020.gada 7.jūlija, 2. un 9.septembra sēdē, kā arī Nacionālās Trīspusējās sadarbības padomes budžeta un nodokļu apakšpadomes attālinātajā sēdē 2020.gada 12.augustā.Informatīvais ziņojums “Par nodokļu politikas attīstības virzieniem, valsts sociālās un veselības apdrošināšanas ilgtspējas veicināšanai” ir nosūtīts 2020.gada 11.augustā  elektroniskai saskaņošanai Tieslietu ministrijai, Labklājības ministrijai,  Veselības ministrijai, Satiksmes ministrijai, Zemkopības ministrijai, Kultūras ministrijai, Ekonomikas ministrijai un Iekšlietu ministrijai. |
| Sabiedrības līdzdalība projekta izstrādē | Sabiedrības līdzdalība tika nodrošināta informatīvā ziņojuma “Par nodokļu politikas attīstības virzieniem, valsts sociālās un veselības apdrošināšanas ilgtspējas veicināšanai” izstrādes gaitā.Finanšu ministrijas izstrādātie nodokļu politikas attīstības virzieni tika izskatīti Nacionālās Trīspusējās sadarbības padomes 2020.gada 7.jūlija, 2. un 9.septembra sēdē, kā arī Nacionālās Trīspusējās sadarbības padomes budžeta un nodokļu apakšpadomes attālinātajā sēdē 2020.gada 12.augustā, kurās piedalījās gan valsts, gan nevalstiskā sektora pārstāvji. |
| Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests, valsts akciju sabiedrība „Ceļu satiksmes drošības direkcija”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta anotācijas VII sadaļas 1.punktā minēto institūciju līdzšinējo funkciju ietvaros. Projekta izpilde neietekmēs minēto institūciju funkcijas un uzdevumus, institūcijām pieejamos cilvēkresursus, kā arī saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T Linkaits

Vīza: Valsts sekretāre I.Stepanova